154. löggjafarþing 2023–2024.

Þingskjal 357 — 317. mál.

Svar

fjármála- og efnahagsráðherra við fyrirspurn frá Óla Birni Kárasyni
um fjármagnstekjur umfram atvinnutekjur.

1.	Hversu margir einstaklingar höfðu fjármagnstekjur umfram launatekjur og reiknað endurgjald á árunum 2013–2022, flokkað eftir eftirfarandi fjárhæðum samanlagðra launatekna og reiknaðs endurgjalds:

a.	engar launatekjur eða reiknað endurgjald,

b.	1–99.999 kr. á mánuði,

c.	100.000–499.999 kr. á mánuði,

d.	500.000–999.999 kr. á mánuði,

e.	1.000.000–2.499.999 kr. á mánuði,

f.	2.500.000 kr. eða meira á mánuði?

2.	Hverjar voru upphæðir fjármagnstekna, greidds fjármagnstekjuskatts, launatekna eða reiknaðs endurgjalds og greidds tekjuskatts í sömu flokkum á árunum 2013–2022?

Launatekjur eru skilgreindar sem laun, hlunnindi, bifreiðastyrkur og dagpeningar að frá
dregnum kostnaði, reiknað endurgjald og hreinar tekjur af atvinnurekstri auk tekna erlendis og greiðslna frá alþjóðastofnunum. Fjármagnstekjur eru skilgreindar sem arður, vextir, söluhagnaður og leiga.

Hópnum er skipt í tvo hópa, einhleypinga annars vegar og samskattað sambúðarfólk hins vegar, og síðan flokkað eftir fjárhæðarmörkum sem tilgreind eru í fyrirspurninni. Hjá samsköttuðum er miðað við samanlagðar tekjur hjóna og tvöföld fjárhæðarmörk. Allir fram
teljendur sem eru 16 ára og eldri eru taldir með. Í þýðinu er því stór hópur af ungmennum, öryrkjum og eldri borgurum sem eru ekki á vinnumarkaði.